ตลท.ผูกมิตร ตลาดโฮจิมินห์ร่วมมือต่อ3ปี
&nbsp;
19 ส.ค. 2554

โพสต์ทูเดย์ — ตลาดหลัก ทรัพย์ฯ ไทย ตลาดหลักทรัพย์โฮจิมินห์ ขยายเวลาร่วมมือ เพิ่มโอกาสทางธุรกิจอีก 3 ปี
ในวันที่ 22 มิ.ย.ที่ผ่านมา ตลาดหลักทรัพย์แห่งประเทศไทย (ตลท.) และตลาดหลัก ทรัพย์โฮจิมินห์ ได้ใช้เวทีการประชุม ASEAN Exchanges CEOs Meeting ครั้งที่ 11 ณ เมืองดาลัด ประเทศเวียดนาม ลงนามในบันทึกข้อตกลง (เอ็มโอยู) เพื่อขยายระยะเวลาความร่วมมือร่วมกันอีก 3 ปี (ปี 25532556)
นายจรัมพร โชติกเสถียร กรรมการและผู้จัดการ ตลท. เปิดเผยว่า ทั้งสองตลาดมีความมุ่งมั่นที่จะต่อยอดความสัมพันธ์ที่ยาวนาน 
สำหรับความร่วมมือมีการแลกเปลี่ยนข้อมูลการกำกับดูแลตลาดหลักทรัพย์ รวมทั้งสนับสนุนการลงทุนและเพิ่มโอกาสทางธุรกิจของทั้งสองตลาดและบริษัทจดทะเบียน (บจ.) 
นอกจากนี้ ยังมีโครงการที่จะผลักดันและสนับสนุนให้บริษัทร่วมทุนไทยเวียดนามเข้าจดทะเบียนแบบควบสองตลาด (ดูโอลิสติง) ในสองประเทศ และการเปิดให้ Exchange Traded Funds (ETFs) สามารถไปจดทะเบียนซื้อขายข้ามประเทศได้ (Cross Listing)
นายตรัน ดัก ซิน ผู้จัดการและประธานเจ้าหน้าที่บริหาร ตลาดหลักทรัพย์โฮจิมินห์ กล่าวว่า การลงนามครั้งนี้เป็นการยกระดับความสัมพันธ์ให้แน่นแฟ้นยิ่งขึ้น และนำไปสู่ประโยชน์ร่วมกันที่มากขึ้นในอนาคต